Bukowc
Bukowc (němsce Bocka) je mała hornjołužiska wjeska z dwanaće wobydlerjemi w Budyskim wokrjesu, kotraž słuša k Porchowskej gmejnje.
GeografijaWobdźěłać
Sydlišćo nadeńdźe so južnje Wotrowa wyše Klóšterskeje wody na jeje zapadnym boku. Při rěčce samej nadeńdźe so Kamjentny młyn. Susodne wsy su Nowe Městačko a Wotrow na sewjeru, Jědlica na wuchodźe, Horni Wujězd na juhowuchodźe, Hłupońca na juhozapadźe a Kašecy na zapadźe.
Přez Bukowc wjedźe kolesowarska a pućowanska šćežka přez Nowe Městačko ke klóštrej Marijina hwězda.
StawiznyWobdźěłać
Wjeska naspomni so prěni raz w lěće 1357 jako Buckow.[2] W lěće 1670 a znowa 1858 mjenuje so Bukowčanske ryćerkubło jako mějićel ležownostneho knjejstwa.
Hač do lěta 1932 běše wjeska samostatna gmejna, doniž njebu zagmejnowana do Hłupońcy. Wot 1957 słušeše ke gmejnje Kašecy-Hłupońca, kotraž bě wot lěta 1974 dźěl Wotrowskeje gmejny. Jako so tuta w lěće 1994 do Pančic-Kukowa zagmejnowa, bu Bukowc do Porchowskeje gmejny přerjadowany.
WobydlerstwoWobdźěłać
We 1880tych lětach měješe Bukowc po Statistice Łužiskich Serbow wot Arnošta Muki cyłkownje 43 wobydlerjow, z nich 32 Serbow (74 %) a jědnaće Němcow.[3] W lěće 1925 běchu wot tehdy 33 wobydlerjow 26 ewangelskich a sedmjo katolskich. Ewangelscy wobydlerjo přisłušeja Wujězdźanskej wosadźe a katolscy Wotrowskej.[2]
ŽórłaWobdźěłać
- ↑ staw: 9. meje 2011; Wuslědki censusa 2011 za Porchowsku gmejnu
- ↑ 2,0 2,1 Bukowc w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954. → wšě wjeski
WotkazajWobdźěłać
- Informacije wo Bukowcu na webstronje Porchowskeje gmejny (němsce)
Bukowc (Bocka) | Horni Wujězd (Uhyst a. T.) | Jědlica (Jiedlitz) | Ledźborecy (Taschendorf) | Mały Wosyk (Kleinhänchen) z Njeradecami (Neraditz) | Nowy Dwór (Neuhof) | Panecy (Pannewitz) | Wučkecy (Auschkowitz) | Wulki Wosyk (Großhänchen)
lua_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn knc_Latn szl_Latn szl_Latn deu_Latn uzn_Latn szl_Latn szl_Latn